P-klubi

P-klubin ekskursio I/O-Speksiin
2019-04-15 18:00 - 21:00 (Europe/Helsinki) | Domino-teatteri, Humalistonkatu 7, Turku, 20100, Finland
Kevään hauskin, hurjin ja mahtavin speksi on täällä! Tänä vuonna I/O-speksin riveissä tanssahtelee, laulaa ja soittaa ennätysmäärä klubilaisia.
Nyt sinulla on mahdollisuus lähteä katsomaan speksiä muiden klubilaisten kanssa maanantaina 15.4. klo 18 Domino-teatteriin. Yhden lipun hinta on 12e.
Mikäli olet kiinnostunut osallistumisesta, sitovan ilmoittautumisen voit toimittaa sähköpostitse osoitteeseen aaro-tarvainen@windowslive.com .
Ilmoittautumisia otetaan vastaan 8.3. saakka, joten toimithan nopeasti!
Mitä: I/O-speksi
Milloin: 15.4. klo 18.00
Missä: Domino-teatteri, Humalistonkatu 7
Hinta: 12e
Ilmoittautuminen: aaro-tarvainen@windowslive.com

P-klubin vaalivalvojaiset 2019
2019-04-14 20:00 - 23:30 | Toimisto, Rehtorinpellonkatu 4B, Turku, 20500, Finland
Vaalikevät ja eduskuntavaalit ovat täällä!
Säilyttääkö SDP gallupkärkensä loppuun asti? Saavatko siniset paikkaa eduskunnasta? Mitkä puoleet ovat saaneet kannattajansa liikkeelle ja kenestä tulee pääministeri?
Tule jännittämään eduskuntavaalien lopputulosta P-klubin vaalivalvojaisiin yhdessä muiden klubilaisten kanssa sunnuntaina 14.4. kello 20:00 eteenpäin toimistolle. Tarjolla on pientä purtavaa ja juotavaa.
Tervetuloa!

Viini & Valitus
2019-04-10 18:00 - 22:00 | Toimisto, Rehtorinpellonkatu 4B, Turku, 20500, Finland
On taas aika jokakeväisen viinin ja valituksen, joten saavu siis toimistolle siemailemaan viiniä ja antamaan risuja ja ruusuja kevään kursseista!
Illan tarkoituksena on kerätä rehellistä palautetta valtio-opin ja poliittisen historian kevään kursseista ja saadun palautteen avulla kehitetään kurssien sisältöä ja parannetaan opintojen laatua. Tapahtuman kautta on siis mahdollista vaikuttaa opintoihin konkreettisesti!
Rakentavan keskustelun ja hilpeän tunnelman luomiseksi tarjolla on viiniä, alkoholittomia virvokkeita ja pientä naposteltavaa sekä tietenkin loistavaa klubilaista seuraa. Ilta alkaa lyhyellä taustoituksella kevään ajankohtaisista koulutuspoliittisista aiheista, jonka jälkeen iltaa jatketaan viiniä tai muuta juomaa siemaillen. Paikalle voi tulla myös muuten vain hengailemaan, vaikka kursseista ei olisi sanottavaakaan.
MITÄ: Viini & valitus
MISSÄ: Toimisto
MILLOIN: ke 10.4. klo 18.00 alkaen

P-klubin liikuntaekskursio kiipeilemään
2019-04-09 18:00 - 21:00 | Turun Kiipeilypalatsi, Vesilinnantie 1, Turku, 20500, Finland
Liikuntaekskursio tulee taas, tällä kertaa suuntaamme katseet kohti taivasta.
Tiistaina 9.4. klo 18 suuntaamme Turun kiipeilypalatsiin, Vesilinnantie 1. Aloitamme Kiipeilypalatsin aulasta klo 18, mutta myöhemminkin voit liittyä mukaan. Halli sulkeutuu klo 21. Kiipeily kustantaa yhteensä 13 euroa sisältäen kenkä- ja valjasvuokrat, maksu paikanpäällä kassalle. Osallistuminen ei vaadi erillistä ilmoittautumista.
Aiempaa kokemusta kiipeilystä et tarvitse, sillä paikanpäällä ohjaaja opettaa kaiken tarvittavan kiipeilystä, varusteista ja varmistuksesta. Mikäli koet ettei oma paikkasi ole korkeuksissa, voit tulla silti mukaan varmistajaksi ja pitää jalat tukevasti maan pinnalla. Tällöin maksat vain valjasvuokran, yhden euron.
Lisätietoa kiipelystä ja ohjeita ensikertalaisille voit lukea kiipeilypalatsin sivuilta: https://www.kiipeilypalatsi.com/index.php
Tunnelma on varmasti katossa kun P-klubi suuntaa kohti korkeuksia. Tule siis mukaan!

P-klubin kotimaanekskursio Helsinkiin
2019-04-04 10:00 - 2019-04-05 13:30 | Helsinki, Finland
Kevään kotimaanekskursio järjestetään tänä vuonna 4.-5.4., jolloin suuntaamme jälleen Helsinkiin! Ohjelmassa on työelämävierailuja, kulttuuria sekä illanviettoa ystäväainejärjestöjemme kanssa!
Työelämävierailujen aikataulu on seuraava:
To 4.4.
10-12 Kepa
13.30-15 Ympäristöministeriö
16-17.30 CMI
Pe 5.4.
10-11.30 Ulkoministeriö
12.30-13.30 Tekir
Torstai-iltaa vietämme ystäväainejärjestöjemme Polhon ja VOO:n kanssa Kuppalassa ja perjantaina kulttuuria tarjoaa Kiasman useat näyttelyt (http://kiasma.fi/nayttelyt/). Vierailumme sijoittuu kuun ensimmäiselle perjantaille, joten sisäänpääsy on ilmainen!
Menomatka Onnibussin kyydissä kustantaa noin 4-7€ ja yöpyminen Omenahotellissa noin 25€. Paluumatkan jokainen järjestää itse. Vaihtoehtoisesti voit hankkia myös menokyydin ja yöpymisen omin avuin.

Ensimmäinen vuosijuhlatoimikunnan kokous
2019-04-01 18:00 - 20:00 | Toimisto, Rehtorinpellonkatu 4B, Turku, 20500, Finland
Vuosijuhlatoimikunnan ensimmäinen kokous järjestetään maanantaina 1.4. klo 18.00 alkaen P-klubin toimistolla. Mikäli sinua kiinnostaa osallistua vuosijuhlien suunnitteluun ja haluat kertoa mahdollisia ideoitasi liittyen vuosijuhliin, niin saavu toimistolle.
Tulkaapa kaikki sankoin joukoin paikalle suunnittelemaan P-klubin vuoden parasta juhlaa!
Nähdään toimistolla!

Kaverisitsit 2019
2019-03-28 18:00 - 22:00 | T-talo, Vanha Hämeentie 29, Turku, 20540, Finland
Oletteko kavereiden kesken kuin paita ja peppu? Tai kuin Trump ja Kanye? On tullut aika P-klubin joka keväisten kaverisitsien! Toivotamme tervetulleeksi sinut ja vapaavalintaisen kaverisi! Tutustuta kaverisi siihen oikeaan, perinteisimpään, ylväimpään ja hienoimpaan sitsikuriin ja -kulttuuriin.
Teemana toimii kaverin kanssa yhteinen teemapukeutuminen ja parhaiten pukeutunut pari palkitaan!
Tapahtuma on OPM!
Sitsit alkavat klo 18.00 T-talolla ja loppuvat n. klo 22.00, jonka jälkeen suuntaamme kaikki yhdessä Lyniin.
Ilmoittautuminen alkaa keskiviikkona 6.3. klo 12.00 ja loppuu torstaina 21.3. klo 12.00. Tämä on myös viimeinen mahdollinen peruutuspäivä, jonka jälkeen olet sitoutunut maksamaan sitsit.
Sitsien hinta on 10/12 euroa, riippuen juomavalinnasta.

Eduskuntavaalipaneeli 2019
2019-03-26 14:00 - 16:00 | Publicum, Assistentinkatu 7, 20500, Finland
P-klubi ja TYY järjestävät eduskuntavaalipaneelin 26.3. klo 14.15 -16 Publicumilla salissa Pub2.
Paikalle paneeliin saapuu eduskuntapuolueiden ehdokkaita, jotka julkaistaan tapahtumassa myöhemmin.
Mikäli mielessäsi on poliittinen teema tai kysymys ja haluaisit, että sitä mahdollisesti käsitellään vaalipaneelissa, toimita se sähköpostitse osoitteeseen aatarv@utu.fi
Tilaisuus on kaikille avoin, joten saavu paikalle kuuntelemaan keskustelua kevään polttavista vaalikysymyksistä ja esittämään kysymyksiä ehdokkaille!
Tervetuloa!

Alumnisitsit 2019
2019-03-23 18:00 - 22:30 | Lex Kirkkotie, Kirkkotie 15-19, Turku, 20540, Finland
Hei ja tervetuloa P-klubin alumnisitseille!
Sitsit päättävät lauantaina 23.3. vietettävän alumnipäivän. Tänä vuonna sitsejä vietetään Lex:in tiloissa Kirkkotiellä klo 18 alkaen. Samassa paikassa pidetään myös koko jäsenistölle avoimet jatkot sitsien päätyttyä, noin klo 22.30 alkaen
Sitsit maksavat jäsenistölle 10/12 euroa, riippuen juomavalinnasta. Pukukoodina toimii smart casual.

P-klubin alumnipäivä 2019
2019-03-23 11:30 - 18:00 | Publicum, Assistentinkatu 7, 20500, Finland
P-klubin alumnipäivä järjestetään tänä vuonna yhteistyössä valtio-opin ja poliittisen historian laitosten kanssa lauantaina 23.3. Tapahtumaan ovat lämpimästi tervetulleita niin uudet kuin vanhatkin P-klubin jäsenet.

Ekskursio Wäinö Aaltosen museoon
2019-03-19 16:00 - 17:00 | Wäinö Aaltosen museo, Itäinen Rantakatu 38, Turku, 20101, Finland
Kevät on pikkuhiljaa ovella! P-klubi järjestää kevään kulttuuriekskursion Wäinö Aaltosen museoon tiistaina 19.3. kello 16. Laita siis tennarit jalkaan ja tule nauttimaan kuvataiteen kiehtovasta maailmasta sekä mukavasta seurasta.
Tällä hetkellä museossa on näytillä Salla Tykän visuaalisesti vaikuttava teoskokoelma. Videoteoksissaan Tykkä käyttää elokuvien narratiivisia keinoja, mutta poikkeaa niiden totutusta juonikaaresta. Kerronta sisältää usein ennemminkin aukkoja kuin fiktiosta tuttuja loppuratkaisuja. Dialogin sijaan teosten tunnelataus ja jännitteet rakennetaan tarkan kuvakerronnan ja äänisuunnittelun avulla. Tykkä hyödyntää myös dokumenttielokuvien materiaalia kuten arkistokuvaa ja haastatteluja.
Mitä: Kulttuuriekskursio Wäino Aaltosen museoon
Milloin: 19.3. klo 16
Missä: Wäino Aaltosen museo (Itäinen Rantakatu 38, 20101 Turku)
Hinta: 5e opiskelijakortilla
“Kyltyyri! Kyltyyri! Kyltyyri! Tuo huuto on Suomessa syyri. Mut mikä se on se kyltyyri? Kas, siinäpä pulma on jyyri.” (Eino Leino)

P-klubin sääntömääräinen kevätkokous
2019-03-14 14:00 - 16:30 | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 14.3. kello 14 alkaen Turku-salissa.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse. Tapahtumassa kahvitarjoilu.

Opiskelijoiden ja henkilökunnan saunailta
2019-03-13 17:00 - 23:30 | TYY:n sauna, Rehtorinpellonkatu 4, Turku, 20500, Finland
Haluaisitko vihdoin saada vastauksen siihen kysymykseen, jota olet pohtinut fuksiviikon alusta lähtien? Tekisikö mielesi saunoa? Eikö sinulla vain ole muutakaan tekemistä? Mahtavaa, sillä legendaarinen saunailta lähenee!
Henkilökunnan ja ensimmäisen vuoden opiskelijoiden yhteinen saunailta järjestetään keskiviikkona 13.3.2019 klo 17.00 TYYn saunalla. Tapahtuman tarkoitus on, että valtio-opin ja poliittisen historian laitosten henkilökunta ja fuksit pääsevät tutustumaan toisiinsa visailun, saunomisen sekä muun rennon ohjelman kautta. Voit myös jättää mieltäsi kutkuttavia kysymyksiä henkilökunnalle tapahtumaa edeltävissä päivystyksissä (to 7.3. ja ti 12.3.). Kysymyksiin saat vastauksen saunaillassa!
Tapahtumassa tarjoillaan pientä purtavaa sekä virvokkeita. Muu jäsenistö on tervetullut saunalle klo 18.30 alkaen!

Akateemiset Karaokebileet
2019-03-05 22:00 - 23:30 | Naima, Aurakatu 6, Turku, 20100, Finland
Onko laskiaispullat nautittu, mutta kurkkuasi polttaisi päästä laulamaan ja jonnekkin janoa sammuttamaan? P-klubi, Sosiaalitieteiden klubi ja T-Klubi tarjoavat näihin ongelmiin oivan ratkaisun: vuoden kovimmat karaokekisailut järjestetään laskiaistiistaina Bar Naimassa!
Vedä siis haalarit jalkaan ja tule ottamaan selvää, kuka 12 kilpailijasta on Turun kultakurkkuisin opiskelija ja heittäytyväisin tulkitsija. Näitä skaboja ei kannata missata! Jos kuitenkaan laulaminen ei kiinnosta, voi paikalle saapua nauttimaan myös laskiaishumusta tanssilattian puolelle.
Haalarimerkkejä, jotka toimivat tapahtuman pääsylippuina myydään ennakkoon P-klubin ja Sosiaalitieteiden klubin laskiaispäivystyksissä, sekä muina myöhemmin ilmoitettavina ajankohtina.
Mikäli haluat mukaan itse kilpailuun, ole valmiina maanantaina 25.2., jolloin ilmoittautumislinkki julkaistaan! Lisää infoa kilpailusta seuraa lähiaikoina.

P-klubin laskiainen
2019-03-05 12:00 - 23:30 | Toimisto, Rehtorinpellonkatu 4B, Turku, 20500, Finland
P-klubin laskiainen on täällä taas! Tule viettämään pullan ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 19-22 Toimiston laskiaispelit ja äänenavausta karaokekilpailuihin
– Meno jatkuu toimistolla bingon, pöytälätkän ja muiden hupien kera.
Klo 22
-Jatkot Bar Naimassa, jossa järjestetään Akateemiset karaokekilpailut.

Pääainevalintainfo fukseille
2019-02-28 14:15 - 16:00 | Turku-sali, Rehtorinpellonkatu 4A, Turku, Finland
Pääainevalinta lähestyy!
Mietityttääkö valinta valtio-opin ja poliittisen historian välillä? Onko opintosuunnitelma hiottu jo huippuunsa kirjatenttejä myöten? Ovatko aineopinnot jääneet mysteeriksi? P-klubin kopot järjestävät fukseille Turku-salissa torstaina 28.2. pääainevalintainfon, jonka tarkoituksena on helpottaa nopeasti lähestyvää pääainevalintaa.
Tapahtumassa eri vuosikurssien opiskelijat esittelevät molempien pääaineiden kurssitarjontaa sekä kertovat kokemuksiaan eri opintolinjoista. Tarkoituksena on tarjota matalan kynnyksen tilaisuus, jossa keskustellaan opintomahdollisuuksista sekä voidaan esittää kysymyksiä pääainevalintaan ja opintoihin liittyen. Vaikka tietäisitkin kumman pääaineen tulet valitsemaan, niin tapahtuma tarjoaa varmasti hyödyllistä tietoa tulevista opinnoista.
Tarjolla myös pientä purtavaa ja juotavaa!

P-klubin laulunjohtajakoulutus
2019-02-26 17:00 - 19:00 | Toimisto, Rehtorinpellonkatu 4B, Turku, 20500, Finland
Kiinnostaako laulunjohtajakoulutus? Haluatko päästä perinteiden ytimeen? Kiinnostaako sitsikellon soitto ja kuritus? Tule tutustumaan laulunjohtajilta vaadittuihin taitoihin ja syventymään sitsilaulujen saloihin!
Täydellistä laulutaitoa tai tietämystä P-klubin mahtavasta sitsikulttuurista ei vaadita. Myöskään osallistumalla laulunjohtajakoulutukseen sinun ei automaattisesti tarvitse sitoutua mihinkään.
Tule siis kouluttautumaan P-klubin toimistolle tiistaina 26.2. klo 17.00 alkaen Jaakko Brummerin johdolla. Tarjolla on myös pientä purtavaa.
Ota mukaan laulukirjasi ja suuntaa toimistolle!

P-klubin liikuntaekskursio avantouimaan
2019-02-25 17:00 - 21:00 | Villa Järvelä Oy, Järveläntie 133, Lieto, 20540
Se tulee taas, nimittäin P-klubin liikuntaekskursio!
Maantantaina 25. helmikuuta klo 17 suuntaamme Littoisten järven rannalla sijaitsevalle idylliselle Villa Järvelälle virkistäytymään avantouinnin ja saunomisen, sekä paljussa lokoilun parissa. Osallistuminen ei vaadi ilmoittautumista etukäteen. Lisää Villa Järvelästä voit lukea kartanon internetsivuilta http://villajarvela.blogspot.com/p/avanto.html.
Saunominen ja uiminen kustantaa 5 euroa, paikanpäällä kelpaa kortti ja käteinen.
Mukaan tarvitset uimapuvun ja pyhkeen, lisäksi suositeltavaa on ottaa mukaan suihkutossut ja omat eväät (makkaraa tms. takkatulen äärellä paistettavaa) saunan jälkeiseen istuskeluun. Kartanolta löytyy myös kahvio.
Paikalle pääset helpoiten busseilla 2B ja 2C, kartanoa lähimpänä on pysäkki nro 6374. Halukkaiden kanssa suoritamme yhteislähdön akateemisen Hesen luota Hämeenkadulta klo 16.00.
Turun Avantouimarit ry kirjoittavat avantouinnin terveysvaikutuksista seuraavasti. “Kylmäkaraisun terveysvaikutuksia tutkinut dosentti Pirkko Huttunen toteaa, että talviuimarin virkistyminen ja piristyminen johtuu kylmän antamasta hormoniruiskeesta: stressihormonien eritys lisääntyy suurissa lämpötilavaihteluissa. Koska avantouinti parantaa verenkiertoa ja kudosten aineenvaihduntaa, se hidastaa solujen vanhenemista ja säilyttää esimerkiksi ihon kimmoisuutta. Huttusen tutkimuksen mukaan säännöllisesti uivien perusverenpaine laskee merkittävästi.”
Siis kaikki mukaan rentoutumaan ja nauttimaan irtiotosta hektisen opiskelijaelämän arjesta!

P-klubin peli-ilta
2019-02-19 17:00 | Turku-sali, Rehtorinpellonkatu 4A, Turku, Finland
Arvon klubilaiset! Tuntuuko, että vappuun on vielä liian pitkä aika, ahdistaako talven harmaus? Älä huoli, klubi järjestää tuttuun tapaan tajunnanräjäyttävän peli-illan, joka muistetaan vielä vuosisatojen päästä.
Kyseiset lautapelimittelöt pidetään Turku-salissa 19.2. kello 17 alkaen. Tulethan siis paikalle viihtymään ja valmistautumaan Trivial Perseisiin! Voit myös halutessasi tuoda omia suosikkilautapelejä mukaan.
Tarjolla on pientä purtavaa ja juotavaa. Muistathan, että tapahtuma on alkoholiton.
Tervetuloa!

Ystävänpäiväbileet
2019-02-14 22:00 - 23:30 | Naima, Aurakatu 6, Turku, 20100, Finland
Menetkö ensin sitsaamaan vai tuletko suoraan Naimaan? It’s up to you!
Sosiaalitieteiden klubi, T-Klubi, P-klubi sekä Putex toivottavat sinut tervetulleeksi legendaarisiin Ystävänpäiväbileisiin Naimaan 14.2.
Näissä bileissä ei tarvitse halailla ja pääset nauttimaan mahtavasta Naiman tunnelmasta!
Ovet aukeavat klo 22 ja juhlinta jatkuu aina aamuneljään asti.
Nopeimmille on tarjolla hauska haalarimerkki!

Ystävänpäiväsitsit
2019-02-14 18:00 - 22:00 | T-talo, Vanha Hämeentie 29, Turku, 20540, Finland
Pääsikö heilan puuttuminen yllättämään tänäkin ystävänpäivänä? Tekeekö muuten vaan mieli sitsaamaan? Oli miten oli, Sosiaalitieteiden klubi, T-klubi, P-klubi ja Putex ovat tänäkin keväänä yhdistäneet akateemiset päänsä ja kutsuvat sinut poikkitieteellisille ystävänpäiväsitseille!
Sitova ilmoittautuminen sitseille aukeaa keskiviikkona 23.1. kello 12.00 alla olevan linkin kautta:
https://docs.google.com/forms/d/1hRMNlVV25EW1x4ZEHVlPLIP3n7_p4L5fzV32Pa5BKwg/edit
On hyvä muistaa, että ennen kello 12 tulleet ilmoittautumiset hylätään. Ainejärjestöille on varattu omat kiintiönsä, joten toimi nopeasti! Ilmoittautuminen päättyy 6.2. tai, kun sitsipaikat on täytetty.
Siis, haalarit jalkaan ja teemaan sopivat vaatteet päälle sekä suunta kohti T-taloa 14.2. klo 18.00!

Kevään Jässyt
2019-01-31 18:00 - 22:00 | T-talo, Vanha Hämeentie 29, Turku, 20540, Finland
Kevätlukukausi on lähtenyt jo vauhdilla käyntiin, joten on aika kevään jäsenistösitsien! Sitsit pidetään torstaina 31.1 T-talolla klo 18 alkaen.
Ilmoittautuminen sitseille aukeaa maanantaina 14.1. klo 12.00. Olethan nopea, jos mielit päästä sitsaamaan, koska paikkoja on rajallinen määrä. Ole kuitenkin tarkkana, sillä ennen 12.00 tulleet ilmoittautumiset hylätään. Viimeinen ilmoittautumispäivä on keskiviikkona 23.1 klo 12.00. Se on myös viimeinen mahdollinen peruutuspäivä. Ilmoittautumisajan päätyttyä kaikki sitseille mahtuneet saavat sähköpostiinsa vahvistuksen sitseille pääsemisestä sekä maksuohjeet. Sitsien hinta on 12/10€, juomavalinnasta riippuen. Sitsien päätyttyä suuntamme Lyniin!
Sitseille voi ilmottautua osoitteesta: https://goo.gl/forms/5cgqcrpxcsquGBlp2
Siis siniset haalarit jalkaan ja menoks!

Viini & Valitus
2018-12-11 18:00 - 22:00 | Toimisto, Rehtorinpellonkatu 4B, Turku, 20500, Finland
Syksy laitetaan taas purkkiin viinin, juustojen ja valittamisen äärellä. Tapahtuman tarkoituksena on rennon hengailun ja viinin siemailun lisäksi kerätä kullanarvoista jäsenistön palautetta syksyllä järjestetyistä luentokursseista. Palautteen avulla vaikutetaan opetuksen sisältöön, jotta tulevaisuudessa luentokurssit olisivat entistäkin laadukkaampia.

Tarjolla on juustoja ja pientä purtavaa sekä runsaasti viiniä. Viini & Valitus -ilta alkaa lyhyellä tietoiskulla ajankohtaisista koulutuspoliittisista aiheista, jonka jälkeen siirrytään perkaamaan luentokursseja viinilasin äärelle. Lopuksi tunnelman ollessa jo katossa brainstormataan luentokurssi-ideoita. Paikalle voi tulla myös hengailemaan ja juomaan viiniä, vaikka syksyn luentokurssit olisivatkin menneet kohdaltasi täysin ohi.

Tervetuloa toimistolle tiistaina 11.12. klo 18.00!

Pikkujoulusitsit
2018-12-07 19:00 - 23:30 | Lex Kirkkotie, Kirkkotie 15-19, Turku, 20540, Finland
Arvoisa jäsenistö,
P-klubi juhlistaa jälleen syyskauden päättymistä ja joulun lähestymistä perinteisten pikkujoulusitsien merkeissä!
Sitsit järjestetään perjantaina 7.12. kello 19.00 alkaen Kirkkotiellä. Ilmoittautuminen aukeaa tiistaina 20.11. klo 12.00 alla olevan linkin kautta:
https://goo.gl/forms/YxOJzkB4nzUfOTaX2
Paikkoja on tänäkin vuonna rajoitetusti, mutta muistathan silti, että ENNEN KAHTATOISTA TULLEET ILMOITTAUTUMISET HYLÄTÄÄN, joten ole tarkkana ilmoittautumisesi kanssa. Ilmoittautuminen päättyy tiistaina 27.11. klo 12.00 ja tämä on myös peruuttamisen takaraja.
Sitsit maksavat 10/12 € riippuen juomavalinnastasi. Maksuohjeet lähetetään myöhemmin mukaan mahtuneille.
Vaikka et mahtuisi mukaan sitseille, niin ei huolta, sillä jatkot Kirkkotiellä ovat avoimet koko jäsenistölle!
Pikkumustat sekä puvut esiin, tonttulakit päähän ja Kirkkotielle!
Pikkujouluterveisin pian väistyvät festiksenne,
Roosat

Suomi 101 - päivystys & vastaanotto
2018-12-06 12:00 - 23:00 | Toimisto, Rehtorinpellonkatu 4B, Turku, 20500, Finland
P-klubi järjestää erilaisia juhlia, mutta repertuaarista on harmiksemme loistanut poissaolollaan yksi.
“Oi Suomi, katso, sinun päiväs koittaa,
Yön uhka karkoitettu on jo pois,
Ja aamun kiuru kirkkaudessa soittaa,
Kuin itse taivahan kansi sois.
Yön vallat aamun valkeus jo voittaa.
Sun päiväs koittaa, oi synnyinmaa.”
Jokaisen nurkkanationalistin ja kaappipatriootin lempipäivä on täällä! Tule sytyttämään sinivalkoiset kynttilät Toimiston ikkunalaudalle yli satavuotisen itsenäisyytemme kunniaksi.
Itsenäisyyspäivän ohjelma on jaettu kahteen osaan.
Päivän aloittaa kello 12.00 näytettävä Edvin Laineen Tuntematon sotilas. Lisäksi normaalin päivystysprotokollan mukaiset käytänteet kekseineen ja kahveineen löydät Toimistolta kello 12-14.
Päivän kääntyessä ehtoon puolelle kokoonnumme katsomaan Linnan juhlia. Paikalle suo saapua kello 17.00 alkaen. Juhlan luonteen mukaisesti pukukoodina tumma puku ja akateemiset kunniamerkit. Iltajuhlissa on tarjolla sesongin antimia sormisyötävien muodossa. Menu julkaistaan tapahtuman lähestyessä.
Tervetuloa juhlistamaan maamme satayksivuotista itsenäisyyttä p-klubilaisittain Toimistolle torstaina 6.12.2018 kello 12-14 sekä kello 17 eteenpäin.

P-klubin ja oppiaineiden pikkujoulut
2018-12-05 17:00 - 22:00 | Toimisto, Rehtorinpellonkatu 4B, Turku, 20500, Finland
Voiko pikkujouluja olla koskaan liikaa? Vastaus on luonnollisesti ei tietenkään, mistä syystä P-klubin koposektori järjestää jäsenistön ja oppiaineiden henkilökunnan yhteisen pikkujouluillanvieton. Tarjolla lämminhenkistä joulutunnelmaa sekä rentoa yhdessäoloa, glögiä ja joulutorttuja.
Toimiston jouluhuumasta iltaa jatketaan Proffan kellariin. Tervetuloa virittäytymään (pikku)joulu(sitsi) tunnelmaan ja laittamaan mennyt lukukausi pakettiin.
Parhain kopoterkuin,
Valtteri ja Toni

Olutkoulutus
2018-12-03 18:00 - 19:00 | Panimoravintola Koulu, Finland
Kalja, bisse, keskiketterä, keppana, ohrapirtelö… Rakkaalla lapsella on monta nimeä.
Nyt on P-klubin oluen ystäville ainutlaatuinen tilaisuus tutustua oluen panemisen saloihin, sillä kulttuuriekskursio suuntautuu Panimoravintola Kouluun, jossa paneudumme oluen tekemiseen, raaka-aineisiin ja olutlaatuihin. Samalla maistelemme talon tuotteita.
Olutmaistelu 12-15€ riippuen osallistujamäärästä.
Ilmoittautuminen ekskursiolle alkaa 16.11. kello 12.00 ja päättyy 22.11. kello 20.00. Ilmoittautua voi laittamalla sähköpostia kulttuurivastaavalle osoitteeseen lnsalo@utu.fi. Kulttuuriekskursiolle mahtuu mukaan 15 nopeinta.

P-lexit 2018
2018-11-29 22:00 - 23:30 | Aalto Yökerho, Kauppiaskatu 5, Turku, 20100, Finland
P-KLUBI JA LEX PRESENTS: P-LEXIT 2018!
Vihdoin on tullut aika kaivaa esiin kesän jäljiltä laatikkoon jääneet plehat, pukea ne päälle ja tanssia Aallossa aamuun asti. Asu ja tyyli ovat vapaat, tärkeintä on ottaa mukaan paras bilemoodi sekä cooleimmat plexit. Merkkaa välittömästi kalenteriisi torstai 29.11. klo 22:00, sillä silloin räjähtää Aalto-yökerhossa!
Lipun näihin unohtumattomiin karkeloihin voit lunastaa itsellesi 3 euron hintaan joko ennakkoon tai baarin ovelta. Huomaathan, että ennakkolippuina toimivia haalarimerkkejä on vain rajoitettu erä. Jos haluat varmistaa muiston tästä illasta haalareihisi, ole nopea! Haalarimerkkejä riittää ovella vain nopeimmille.

P-lexit: alkuralli
2018-11-29 18:00 - 22:00 | Lex Kirkkotie, Kirkkotie 15-19, Turku, 20540, Finland
TÄNÄ VUONNA P-LEXEILLÄ VEDETÄÄN PIDEMMÄN KAAVAN KAUTTA, OLETKO VALMIS?!?
P-Klubi ja Lex ylpeinä esittävät ensimmäistä kertaa P-LEXIT: ALKURALLI! 29.11. klo 18 P-Lexiläiset kokoontuvat Kirkkotielle käynnistämään illan hyvän seuran ja juoman parissa.
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hupilajeissa ja illan päätteeksi kruunataan ALKURALLIN KUNINGASTIIMI! Ilta jatkuu Aallossa luonnollisesti virallisten P-LEXIEN tahtiin!
Lysti maksaa 10 euroa parilta. Ilmoittautumisen yhteydessä on myös mahdollista lunastaa itselleen haluttu haalarimerkki kolmen euron hintaan, joka toimii pääsylippuna virallisille jatkoille. Itse Alkuralli-lipun hintaan sisältyy ohjelma Kirkkotiellä, juomista, aitoa tutustumista molemmin puolin kanssabailaajiimme ja tietysti parhaimman mahdollisen kick startin legendaarisille P-lexeille!
https://www.facebook.com/events/497280794103187/
Lipunmyynti tapahtuu Lyytin kautta 12.11. klo 12. Molemmille ainejärjestöille on varattu 16 parilippua. Ilmoittautumisen ohessa tulee ilmoittaa myös tiimin nimi ja haalarimerkkien lukumäärä.
LYYTILINKKI ILMOITTAUTUMISEEN: https://www.lyyti.in/plexit_alkuralli
Eiköhän tehdä tästä perinne? LET’S GOOOO!!

Sääntömääräinen syyskokous
2018-11-27 17:00 - 23:30 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen! Tilaisuus pidetään tiistaina 27.11. klo 17.00 alkaen Turku-salissa (Yo-talo A). Kokouksessa käsitellään yhdistyksen sääntömääräiset asiat, kuten hyväksytään vuoden 2019 toimintasuunnitelma, talousarvio sekä valitaan ensi vuoden hallitus ja toimijat. Syyskokouksen yhteydessä pidetään myös Yliopistovalmennuksen yhtiökokous.
Vuoden 2019 suunnittelua varten järjestämme kaksi toimintasuunnitelman suunnitteluiltaa. Ensimmäinen TOSU-ilta järjestetään tiistaina 13.11. klo 17.00 ja toinen torstaina 15.11. klo 18.00 Toimistolla. Jos haluat vaikuttaa klubin ensi vuoden toimintaan, niin saavu paikalle!
P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.
Syyskokouksessa on tarjolla pientä purtavaa ja juotavaa!
Hallitustyrkyt löydät täältä
